8 สัตว์ทะเลสุดสยอง เพียงแค่เห็นก็ทำขนลุกซู่ไปทั้งตัว!

“สัตว์ประหลาดใต้ท้องทะเล” ถือว่าเป็นคำที่ไม่ได้เกินความจริงแต่อย่างใด เพราะเหล่านักวิทยาศาสตร์ และนักสำรวจใต้ท้องทะเลต่างก็เคยได้ประสบพบเจอ โดยมีภาพถ่ายเป็นหลักฐานยืนยันว่าสิ่งมีชีวิตใต้ทะเลหลายชนิดที่เราหลายคนอาจไม่เคยเห็นหรือจะพูดว่าไม่อยากจะเห็นก็ว่าได้ เพราะหน้าตาของพวกมันไม่ได้น่าดูน่าชมเหมือนปลาการ์ตูนหรือโลมาที่ใครหลายคนอาจชอบกัน

วันนี้เราจึงอยากพาเพื่อน ๆ ไปท่องดู 8 สัตว์ทะเลสุดน่าสะพรึงที่อาจจะเคยเห็นมาบ้างในโทรทัศน์ แต่รับรองว่าไม่อยากจะเจอพวกมันในชีวิตจริงอย่างแน่นอน!

1. ปลาแองเกลอร์ หรือ ปลาตกเบ็ด นักล่าใต้แสงไฟ (Anglerfish)

เป็นปลาที่มีมากกว่า 200 ชนิด อาศัยอยู่ในน้ำลึกกว่า 200 เมตร มีลักษณะหัวที่ใหญ่ ฟันคม ลำตัวเป็นสีเทาเข้มจนถึงน้ำตาลเข้ม สามารถแยกเพศของมันได้ไม่ยาก เพราะจะมีเพียงเพศเมียเท่านั้นที่มีหน้าตาชวนขนหัวลุกแบบนี้ และจุดเด่นอีกอย่างหนึ่งของเพศเมียคือ บริเวณส่วนหัวจะมีส่วนของกระดูกสันหลังยื่นออกมาเหมือนเบ็ดตกปลา เรียกว่า เอสคา (esca) และสามารถเรืองแสงได้ด้วยแบคทีเรียที่ชื่อว่า Vibrio Fischeri ซึ่งเจ้าแสงนี้เองที่ทำหน้าที่เหมือนกับดักล่อเหยื่อเข้ามาใกล้

@zoofactopia
This fish carries a lamp with him #foryou #foryoupage #foryoupageofficiall #viral #animalfacts #animals #anglerfish
♬ Originalton – ZooFactopia – ZooFactopia

2. ปลาสตาร์เกเซอร์ นักล่าช็อตไฟฟ้า (Stargazer)

นับว่าเป็นปลาที่นอกจากจะใช้หน้าตาเป็นอาวุธแล้ว มันยังสามารถโจมตีเหยื่อด้วยการช็อตไฟฟ้าและพ่นพิษอีกด้วย ลักษณะของมันอาจไม่ใหญ่มากแค่ 45 เซนติเมตร เป็นปลาที่ไม่ได้อาศัยการโจมตีเป็นหลัก แต่จะอาศัยการตั้งรับอยู่ใต้พื้นทราย คอยรอเหยื่อให้เข้ามาใกล้ พอได้จังหวะมันก็จะพุ่งตะคลุบเหยื่ออย่างรวดเร็วภายในแค่เสี้ยววินาที ส่วนกระแสไฟของมันแม้จะไม่แรงมากแค่เพียง 50 โวลต์ แต่ก็สามารถทำให้เหยื่อมึนงงได้ นอกจากนี้ที่กระดูกสันหลังมันยังเต็มไปด้วยพิษ มันสามารถใช้พิษในการป้องกันนักล่าที่ตัวใหญ่กว่า และใช้โจมตีเหยื่อได้ด้วย

@ifenglobal
A bizarre and #unusual fishcalled longnosed stargazer was spotted on the shore of a #Singaporebeach. Imagine walking in the water, stepping on something, looking down, and seeing this face. #animals #ugly#weirdanimals#animalfacts#viral #viralvideos#trending #foryoupage#foryou#fishoftiktok#sea#ocean
♬ original sound – ifenglobal – ifenglobal

3. ปลามังกรดำ อสูรฝังเขี้ยว (Black Dragonfish)

เป็นปลาที่มีลำตัวยาวเรียวคล้ายงู แต่ยาวได้มากสุดแค่เพียง 40 เซนติเมตร แม้มันจะตัวเล็ก แต่ก็มีฟันที่แหลมคม และถ้าขยายขนาดเพิ่มสัก 10 เท่าก็สยดสยองเหมือนหลุดออกมาจากหนังไซไฟทดลองสัตว์ประหลาดจริง ๆ ปลามังกรเพศเมียจะมีขนาดใหญ่กว่าเพศผู้ถึง 2-3 เท่า และอาศัยอยู่ในน้ำลึกเพียง 500-800 เมตร ขณะที่ตัวผู้อาศัยอยู่ลึกกว่าที่ 1,000-2,000 เมตรเลยทีเดียว

@mbari_news
Dragon in the deep. ⁠ ⁠ Dragonfish (family Stomiidae) are cunning predators. Although they are strong swimmers, they prefer to lie in wait and ambush unsuspecting fishes and crustaceans. Most have dark skin—pigmented with some of the blackest blacks known in nature—to stay camouflaged from their prey. Some dragonfishes dangle a luminescent lure from their chins to entice prey. When a tasty morsel comes close, their big jaws open wide, and sharp teeth snap shut.⁠ ⁠ The black dragonfish (Idiacanthus sp.) in this clip was spotted at 527 meters (1,729 feet) in the Greater Monterey Bay area. ⁠#creatorsearchinsights #dragonfish #blackdragonfish #deepsea #deepocean #ocean #marinebiology
♬ Softcore – avdloss